În medie, durata de funcționare a acestor piese este de 30.000–50.000 de kilometri, la automobilele echipate cu transmisie manuală și de 25.000–30.000 de kilometri, la cele cu transmisie automată. Acest termen depinde de mai mulți factori:
Stilul individual de condus - dacă se frânează des la viteze mari, piesele se pot uza și după 5.000 de kilometri parcurși.
Tipul vehiculului - la automobilele grele este necesară o înlocuire mai frecventă a componentelor.
Gradul de uzură al discurilor de frână - suprafața neuniformă a unei piese deteriorate are un efect negativ asupra plăcuțelor.
Înțepenirea pistoanelor etrierului de frână - fapt ce determină uzarea neuniformă a pieselor.
Compoziția materialului de frecare - durata de funcționare a pieselor ceramice este mai mare, decât a celor organice.
De regulă, un set conține 4 piese - câte 2 pentru fiecare roată de pe punte. Unele seturi conțin și 8 piese pentru o punte. Aceasta depinde de construcția vehiculului.